stanford-oval/wikipedia huggingface dataset:
Matti Hoffström

Karl Alarik (Matti) Hoffström (31. lokakuuta 1875 Ristiina – 2. joulukuuta 1957 Helsinki) oli suomalainen lääkäri ja professori.
Hoffströmin vanhemmat olivat eversti Berndt Rudolf Hoffström ja Elin Maria Lovisa Brunou. Hän pääsi ylioppilaaksi 1893 Kuopion yksityislyseosta ja valmistui Helsingin yliopistosta lääketieteen kandidaatiksi 1898, lääketieteen lisensiaatiksi 1903 ja lääketieteen ja kirurgian tohtoriksi 1911. Hän erikoistui gynekologiksi.
Hoffström oli Tampereen synnytyslaitoksen johtajana 1905–1939 ja toimi myös yksityislääkärinä Tampereella. Hän sai professorin arvon 1955. Hoffström oli Tampereen kaupunginvaltuuston jäsenenä 1911–1918.
Hoffström oli naimisissa 1904–1955 sairaanhoitaja Zaida Celinda Lindströmin (k. 1955) kanssa.
Julkaisuja

Nimellä K. A. Hoffström:
Katsaus Tampereen synnytyslaitoksen toimintaan viimeksi kuluneiden 25 vuoden aikana 1906-1930: tilastollis-kliinillinen tutkielma. Tampereen synnytyslaitos, Tampere 1932
Eine Serie von 100 Kaiserschnitten. Acta obstetricia et gynecologica skandinavica. Vol. XIV. Fasc.1. Helsingfors 1934
Toista tuhatta pihtisynnytystä käsittävä sarja Tampereen synnytyslaitoksesta. Tampereen synnytyslaitos, Tampere 1941
NHL:n varaustilaisuus 1964

NHL:n toinen varaustilaisuus 1964 pidettiin Queen Elizabeth-hotellissa Montrealissa.
Kuten edellisvuonna tilaisuudessa sai varata pelaajia, jotka täyttivät 17 1. elokuuta 1964-31. heinäkuuta 1965 välisenä aikana 17, eivätkä olleet minkään NHL-seuran sponsoroimia.
Varausjärjestys oli käytännössä sama kuin edellisvuonna, mutta jokainen joukkue siirtyi yhden vuoron ylemmäs. Näin edellisvuonna ensimmäisenä varannut Montreal Canadiens varasi kuudentena, ja Detroit Red Wings ensimmäisenä. Jokaisella joukkueella oli neljä varausvalintaa, joita sai jättää käyttämättä, vuoron siirtyessä seuraavalle joukkueelle. Kaikki varaukset kuitenkin käytettiin.
24 varatusta pelaajasta vain yhdeksän pelasi NHL:ssa. Syl Apps, Jr, Jim Dorey, Tim Ecclestone ja Mike Pelyk pelasivat kaikki hienot urat NHL:ssa, mutta tilaisuuden paras valinta oli Bostonin kolmas, ja koko tilaisuuden 14. varaus maalivahti Ken Dryden. Dryden ilmoitti alun perin Bostonille, ettei aikoisi siirtyä ammattilaiseksi, vaan pelaisi Cornellin yliopistossa. Boston myi hänen pelaajaoikeutensa Montrealiin, jossa hän pelasi lopulta melkein kahdeksan kautta ja ansaitsi Conn Smythe Trophyn, Calder Memorial Trophyn ja viisi Vezina Trophya. Hän myös pelasi liigan tähdistöottelussa viisi kertaa, tuli valituksi tähdistökentälliseen viidesti ja voitti kuusi Stanley Cupia.
Varatut pelaajat

| 0 | 1 | 2 | 3 |
| --- | --- | --- | --- |
|  | = Pelasi NHL:n tähdistöottelussa |  | = Hockey Hall of Fame-jäsen |
Varatut pelaajat > 1. kierros

| # | Pelaaja | Pelipaikka | Kansallisuus | Varaaja | Joukkue |
| --- | --- | --- | --- | --- | --- |
| 1 | Claude Gauthier | OLH |  Kanada | Detroit Red Wings | Rosemount Midgets (SAAAMHL) |
| 2 | Alec Campbell | OLH |  Kanada | Boston Bruins | Strathroy Midgets (OAAAMHL) |
| 3 | Bob Graham | P |  Kanada | New York Rangers | Toronto Marlboro Midgets (OAAAMHL) |
| 4 | Richie Bayes | KH |  Kanada | Chicago Black Hawks | Dixie Midgets (OAAAMHL) |
| 5 | Tom Martin | OLH |  Kanada | Toronto Maple Leafs | Toronto Marlboro Midgets (OAAAMHL) |
| 6 | Claude Chagnon | KH |  Kanada | Montreal Canadiens | Rosemount Midgets (SAAAMHL) |
Varatut pelaajat > 2. kierros

| # | Pelaaja | Pelipaikka | Kansallisuus | Varaaja | Joukkue |
| --- | --- | --- | --- | --- | --- |
| 7 | Brian Watts | VLH |  Kanada | Detroit Red Wings | Toronto Marlboro Midgets (OAAAMHL) |
| 8 | Jim Booth | VLH |  Kanada | Boston Bruins | Sault Ste. Marie Midgets (OAAAMHL) |
| 9 | Tim Ecclestone | OLH |  Kanada | New York Rangers | Etobicoke Capitols (MetJHL) |
| 10 | Jan Popiel | VLH |  Kanada | Chicago Black Hawks | Georgetown Midgets (OAAAMHL) |
| 11 | Dave Cotey | H |  Kanada | Toronto Maple Leafs | Aurora Bears (SOJCHL) |
| 12 | Guy Allen | P |  Kanada | Montreal Canadiens | Stamford Bruins (NDJBHL) |
Varatut pelaajat > 3. kierros

| # | Pelaaja | Pelipaikka | Kansallisuus | Varaaja | Joukkue |
| --- | --- | --- | --- | --- | --- |
| 13 | Ralph Buchanan | VLH |  Kanada | Detroit Red Wings | Montreal East Midgets (QAAAMHL) |
| 14 | Ken Dryden | MV |  Kanada | Boston Bruins | Etobicoke Capitols (MetJHL) |
| 15 | Gordon Lowe | P |  Kanada | New York Rangers | Toronto Marlboro Midgets (OAAAMHL) |
| 16 | Carl Hadfield | OLH |  Kanada | Chicago Black Hawks | Dixie Beehives (MetJHL) |
| 17 | Mike Pelyk | P |  Kanada | Toronto Maple Leafs | Toronto Marlboro Midgets (OAAAMHL) |
| 18 | Paul Reid | H |  Kanada | Montreal Canadiens | Kingston Midgets (OAAAMHL) |
Varatut pelaajat > 4. kierros

| # | Pelaaja | Pelipaikka | Kansallisuus | Varaaja | Joukkue |
| --- | --- | --- | --- | --- | --- |
| 19 | Rene LeClerc | OLH |  Kanada | Detroit Red Wings | Hamilton Mountain Bees (NDJBHL) |
| 20 | Blair Alister | KH |  Kanada | Boston Bruins | Ingersoll Marlands (WBJHL) |
| 21 | Syl Apps, Jr. | KH |  Kanada | New York Rangers | Kingston Midgets (OAAAMHL) |
| 22 | Moe L'Abbé | OLH |  Kanada | Chicago Black Hawks | Rosemount Midgets (SAAAMHL) |
| 23 | Jim Dorey | P |  Kanada | Toronto Maple Leafs | Stamford Bruins (NDJBHL) |
| 24 | Michel Jacques | VLH |  Kanada | Montreal Canadiens | Lac Megantic Royal(LHJAA) |

| 0 | 1 | 2 | 3 |
| --- | --- | --- | --- |
|  | = Pelasi NHL:n tähdistöottelussa |  | = Hockey Hall of Fame-jäsen |
Merisulat

| Merisulat |
| --- | --- |
 Virgularia-merisulka
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Alaluokka::  Sulkakorallit Octocorallia
Lahko::  Merisulat Pennatulacea  Verrill, 1865
Alalahkot ja heimot
 Alalahko Sessiliflorae Anthoptilidae  Chunellidae  Echinoptilidae  Funiculinidae  Kophobelemnidae  Protoptilidae  Renillidae  Scleroptilidae  Stachyptilidae  Umbellulidae  Veretillidae  Alalahko Subselliflorae Pennatulidae  Pteroeididae  Virgulariidae 
Katso myös
   Merisulat Wikispeciesissä   Merisulat Commonsissa 
Infobox OKNimi-testi OK: 
Merisulat (Pennatulacea) on korallieläinten (Anthozoa) luokkaan kuuluva lahko polttiaiseläinten pääjaksossa. Merisulat koostuvat monista eri polyypeista, jotka yhdessä muodostavat runkokunnan. Runkokunnat ovat useimmiten noin 40 cm:n mittaisia, mutta joskus 1,5-metrisiä. Subselliflorae-alalahkon merisulat muistuttavat muodoltaan linnun sulkia.
Merisulan tyviosa on muodostunut yhdestä tukevasta mukulamaisesta polyypista, joka kiinnittyy hiekkaan tai pohjamutaan. Runkokunnan yläosa muodostuu useista samanlaisista, ravinnonottoon erikoistuneista polyypeista, jotka lonkeroillaan pyydystävät planktonia.
Merisulat ovat tyypillisesti syvän veden eläimiä, vain trooppisilla alueilla niitä tavataan matalammassa. Norjan rannikolla niitä tavataan 15–20 metristä alkaen aina 2600 metrin syvyyteen asti yleensä mutapohjalla.
Merisulkien polyyppirakenne on kahdeksanjakoisesti säteittäissymmetrinen. Ne luokitellaan sulkakorallien alaluokkaan (Octocorallia), yhdessä mm. pehmytkorallien kanssa.
L’essenziale

|  L’essenziale |
| --- | --- |

Kappaleen tiedot
Esittäjä(t):  Marco Mengoni
Säveltäjä(t):  Roberto Casalino Francesco De Benedettis
Sanoittaja(t):  Marco Mengoni Casalino De Benedettis
Euroviisutiedot
Vuosi:  2013
Maa:  Italia
Kieli:  italia
Sijoitus:  7.
Pisteet:  126
Sanat:  sanoitus
L’essenziale on Marco Mengonin esittämä kappale, joka edusti Italiaa vuoden 2013 Eurovision laulukilpailussa Ruotsin Malmössä.
Koska Italia kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 26. maan joukosta seitsemänneksi 126 pisteellä.
Marco Mengoni esittämässä kappaletta Eurovision laulukilpailun harjoituksissa.
Med Hondo

| Med Hondo> Henkilötiedot |
| --- | --- |
Syntynyt: 4. toukokuuta 1936 Atar, Mauritania
Kuollut: 2. maaliskuuta 2019 (82 vuotta) Pariisi, Ranska
Ammatti:  elokuvaohjaaja, tuottaja, käsikirjoittaja, näyttelijä ja ääninäyttelijä
Ohjaaja
Tunnetuimmat ohjaukset:  Soleil O (1969) Sarraounia (1986)
Palkinnot
 Locarnon elokuvajuhlien Kultainen leopardi (1970), FESPACO:n kultainen Yennengan ori (1987) 
Aiheesta muualla
www.medhondo.com
IMDb 
Elonet
Med Hondo (syntyjään Mohamed Abid Hondo 4. toukokuuta 1936 Atar, Mauritania – 2. maaliskuuta 2019 Pariisi, Ranska) oli mauritanialainen elokuvaohjaaja, tuottaja, käsikirjoittaja, näyttelijä ja ääninäyttelijä.
Nuorena Hondo muutti Marokon Rabatiin 1954 ja opiskeli kokiksi sikäläisessä kansainvälisessä hotellialan koulussa. Hän muutti Ranskaan vuonna 1959. 1960-luvulla hän toimi monissa työtehtävissä ja sai vuosikymmenen loppupuolella pieniä rooleja televisiossa ja elokuvissa. Samanaikaisesti hän ryhtyi opiskelemaan elokuvantekoa seuraamalla tarkkaan muiden työskentelyä, ja vähitellen hän alkoi saamaan töitä kameran takana.
Hondon tunnetuimpiin ohjauksiin kuului esikoiselokuva Soleil O (1969), jonka 30 000 Yhdysvaltain dollarin budjetin Hondo kattoi esiintymällä ääninäyttelijänä yhdysvaltalaisissa elokuvissa. Soleil O kertoo Pariisiin muuttavan, ranskankielisen propagandan luomien odotusten täyttämän afrikkalaisen päähenkilön Robert Liensolin kohtalosta, maahanmuuttajien kohtaamasta arkirealismista ja syrjinnästä. Elokuva voitti Locarnon elokuvajuhlien Kultaisen leopardin seuraavana vuonna. Hänen ohjaamansa Sarraounia (1986) kertoo ranskalaisia kolonialisteja vastaan 1900-luvun alussa taistelleesta soturikuningattaresta Aznasista. Työ sai parhaan elokuvan palkinnon eli Yennegan kultaisen oriin afrikkalaisilta FESPACO-elokuvajuhlilta vuonna 1987.
Hondo oli monipuolisesti mukana elokuva- ja televisionäyttelijänä. Ranskankielisille katsojille hän tuli tutuksi ääninäyttelijänä lukuisista ranskaksi dubatuista elokuvista. Hondo toimi esimerkiksi Eddie Murphyn ja Morgan Freemanin ranskankielisenä äänenä ja esiintyi ranskankielisissä Shrek-animaatioelokuvissa Aasina.
Filmografia

Soleil O (Oh sun; 1969)
Les Bicots-nègres vos voisins (engl. Arabs and niggers, your neighbors; 1973)
Nous aurons toute la mort pour dormir (engl. We’ll sleep when we die; 1977)
Polisario, un people en armes (engl. Polisario, a people in arms; 1979)
West Indies (1979)
Sarraounia (1986)
Lumière noire (Black light; 1995)
Watani: Un monde sans mal (engl. Watani: A world without evil; 1997)
Aiheesta muualla

Med Hondo Internet Movie Databasessa. (englanniksi)
The Interview: Med Hondo, filmmaker and actor (englanniksi) (france24.com)
Med Hondo, Céline Monsarrat, Patrick Poivey Interview : Mission-G (13.10.2009) (ranskaksi) (allocine.fr)
Rooney Elmi (1.8.2016) Med Hondo is the African Auteur You Need to See (englanniksi) (tiff.net)
Radheyan Simonpillai (3.8.2016) Soleil O shines spotlight on Med Hondo (englanniksi) (nowtoronto.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Med Hondo
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Med Hondo
Käännös suomeksi
Käännös suomeksi
L’enfant que j’étais

|  L’enfant que j’étais> Kappaleen tiedot |
| --- | --- |
Esittäjä(t):  Lys Assia
Säveltäjä(t):  Géo Voumard
Sanoittaja(t):  Émile Gardaz
Euroviisutiedot
Vuosi:  1957
Maa:  Sveitsi
Kieli:  ranska
Sijoitus:  8.
Pisteet:  5
Sanat:  sanoitus
Muuta:  Kapellimestarina Willy Berking
L’enfant que j’étais on Lys Assian esittämä kappale, joka edusti Sveitsiä vuoden 1957 Eurovision laulukilpailussa Saksan Frankfurt am Mainissa.
Kappale sijoittui Euroviisuissa kahdeksanneksi viidellä pisteellä.
María Élena Kyriákou

María Élena Kyriákou vuonna 2015.
María Élena Kyriákou (kreik. Μαρία Έλενα Κυριάκου, s. 11. tammikuuta 1984, Lárnaka, Kypros) on kyproksenkreikkalainen laulaja. Hänen uransa alkoi, kun hän voitti vuonna 2014 kreikkalisen The Voice of Greece -kykykilpailun. Voiton myötä Kyriákou sai levytyssopimuksen Universal Music Group -levy-yhtiön kanssa. Hän edusti Kreikkaa vuoden 2015 Eurovision laulukilpailussa kappaleella ”One Last Breath” ja sijoittui 19. sijalle. Hänellä on kolme lasta.
Diskografia > Albumit

Dyo ángeloi sti gi (Δυο Άγγελοι Στη Γη, 2014)
Diskografia > Singlet

”Dýo egoismoí” (Δύο Εγωισμοί, 2014)
”Écheis afísei epochí” (Έχεις αφήσει εποχή, 2014)
”One Last Breath” (2015)
”Mia anapnoí” (Μια Αναπνοή, 2015)
”Otherside” (2015)
”Chorís eséna”, (Χωρίς Εσένα, 2015)
Nothing’s Real but Love

| ”Nothing's Real but Love” Rebecca Ferguson |
| --- | --- | --- |

Singlen tiedot
 Albumilta: Heaven
 B-puoli: ”Shoulder to Shoulder (pianoversio)”
 Äänitetty : 2011
 Julkaistu: 20. marraskuuta 2011
 Formaatti: CD, digitaalinen
 Tekijä(t): Ferguson, Eg White
 Tuottaja(t): White
 Tyylilaji: soul, pop
 Kesto: 02.56
 Levy-yhtiö: Syco, RCA
Rebecca Fergusonin muut singlet
|   | ”Nothing's Real but Love” 2011 | ”Too Good to Lose” 2012 |
Nothing's Real but Love on englantilaisen laulaja-lauluntekijä Rebecca Fergusonin ensimmäinen single hänen ensimmäiseltä studioalbumiltaan Heaven. Single julkaistiin 20. marraskuuta 2011 ja julkaisijana toimi Syco Music. Ensin kappale aiottiin julkaista viikkoa myöhemmin, mutta sitä aikaistettiin Fergusonin esiintymisen vuoksi The X Factor-ohjelmassa. Kappaleen virallinen musiikkivideo ladattiin YouTubeen 23. marraskuuta 2011.
Digital Spyn musiikkikriitikko antoi kappalelle neljä tähteä viidestä kehuen sen "lempeitä akustisia soittimia" ja sanoja. Kappale debytoi Britannian singlelistalla sijalla 10, joka oli myös sen paras listasijoitus. Ulkomailla se sijoittui kahdenkymmenen parhaan joukkoon Italiassa ja Australiassa, jossa se myös palkittiin kultalevyllä.
Sanoitus ja sävellys

Nothing's Real but Love on Fergusonin ja Eg Whiten kirjoittama keskitempoinen soul-pop-kappale. Se on sävelletty a-molliin ja sen tempo on 72 iskua minuutissa. Fergusonin ääniala vaihtelee kappaleellä välillä A3–F#5.
Laulaja on kertonut, että kappale kertoo siitä, mikä on oikeasti tärkeää: "Joskus ihmiset unohtavat, mikä on tärkeää. --- Ei raha tai auto, vaan rakkaus! Tiedän sen kuulostavan kliseiseltä, mutta uskon aidosti sen olevan totta."
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | Nothing's Real but Love | Rebecca Ferguson, Eg White | White | 2.56 |  |  |  |  |  |
| 2. | Shoulder to Shoulder (pianoversio)  | Ferguson, White | White | 3.04 |  |  |  |  |  |
Aiheesta muualla

Kappaleen virallinen musiikkivideo Youtubessa
Rebecca Ferguson
| --- | --- |
Studioalbumit:   Heaven  Freedom  Lady Sings the Blues 
Singlet:   "Nothing's Real but Love"  "Too Good to Lose"  "Glitter & Gold"  "Backtrack"  "Shoulder to Shoulder"  "Teach Me How to Be Loved"  "I Hope"  "Light On"  "All That I've Got"  "Get Happy" 
EP:t:  iTunes Festival: London 2012
Muuta:   Diskografia  Syco Music
Megumu Tamura

| Henkilötiedot |
| --- | --- | --- |
Koko nimi: Megumu Tamura
Syntymäaika: 10. tammikuuta 1927
Syntymäpaikka: Japani
Kuolinaika: 8. lokakuuta 1986 (59 vuotta)
Kansalaisuus:  Japani
Pelipaikka: Puolustaja
Seurat
| Vuodet | Seura | O (M) |
|  | Nippon Oil & Fats |  |
Maajoukkue
| 1951 | Japani | 3 (0) |
Megumu Tamura (jap. 田村 恵; 10. tammikuuta 1927 – 8. lokakuuta 1986) oli japanilainen jalkapalloilija.
Jalkapallomaajoukkue

Tamura debytoi Japanin maajoukkueessa maaliskuussa 1951. Hän on pelannut kolme maaottelua.
Aiheesta muualla

National Football Teams
Maróneia

| Maróneia Μαρώνεια |
| --- | --- |
 Maróneian kylä.
 Kunnallisyksikön sijainti
 Maróneia
 Koordinaatit: 40°54′16″N, 25°31′2″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Rodópi
Kunta:  Maróneia-Sápes
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  010402
Väkiluku (2011):  6 350
 – Kylä­yhdys­kunta:  570
 – Kylä:  427
Aikavyöhyke:  UTC+2
 – Kesäaika:  UTC+3
Rekisterikilpi:  KO
Infobox OKVirheellinen NIMI-arvo: 
Maróneia (kreik. Μαρώνεια; myös Marónia) on Kreikan kylä sekä samanniminen Maróneia-Sápeen kunnan kunnallisyksikkö (Δημοτική Ενότητα Μαρωνείας, Dimotikí Enótita Maroneías) ja entinen itsenäinen kunta. Se sijaitsee Rodópin alueyksikössä Itä-Makedonian ja Traakian alueella. Koko kunnallisyksikön väkiluku on 6 350 ja varsinaisen Maróneian kylän väkiluku 427 (vuonna 2011).
Maróneian kylä sijaitsee noin 26 kilometriä eteläkaakkoon Komotinín kaupungista. Se on ottanut nimensä samalla seudulla sijainneesta antiikin aikaisesta Maroneian kaupungista. Maróneian kunnallisyksikkö käsittää Maróneia-Sápeen kunnan länsiosan Traakianmeren rannalla. Maróneia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Maróneia-Sápeen kunnaksi yhdessä Sápeen kanssa, jolloin se muuttui uuden kunnan kunnallisyksiköksi.
Kunnallisyksikön osat

Maróneian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Amáranta | Amáranta | 624 |
| Amáranta | Ísalo | 490 |
| Amáranta | Kallithéa | 137 |
| Amáranta | Pámforo | 235 |
| Amáranta | Vákos | 432 |
| Ímeros | Ampelákia | 6 |
| Ímeros | Ímeros | 270 |
| Maróneia | Ágios Charálampos | 3 |
| Maróneia | Áno Askités | 49 |
| Maróneia | Askités | 68 |
| Maróneia | Maróneia | 427 |
| Maróneia | Platanítis | 23 |
| Mírana | Mírana | 286 |
| Mírana | Salmóni | 345 |
| Mírana | Vénna | 619 |
| Pelagía | Pelagía | 44 |
| Proskynités | Alkyóna (Alkyóni) | 6 |
| Proskynités | Kryonéri | 50 |
| Proskynités | Léfkes | 14 |
| Proskynités | Paratheristikós Oik. Synet/smós Ypal. DEI Komotinís | 16 |
| Proskynités | Profítis Ilías | 34 |
| Proskynités | Proskynités | 597 |
| Xylaganí | Ergáni | 347 |
| Xylaganí | Néa Pétra | 48 |
| Xylaganí | Xylaganí | 1 180 |
Yhteensä: 6 350
Aiheesta muualla

Kuvia tai muita tiedostoja aiheesta Maróneia Wikimedia Commonsissa
Mafia (täsmennyssivu)

Mafia voi tarkoittaa seuraavia:
Mafia, Cosa nostra, Italiassa ja Yhdysvalloissa toimiva rikollisjärjestö
Mafia, järjestäytyneestä rikollisuudesta yleisemminkin käytetty nimitys, esimerkiksi Venäjän mafia
Mafia, saari Intian valtamerellä Tansaniassa
Radiomafia, Yleisradion entinen radiokanava
Mafia, Black Label Societyn albumi
Mafia, Fleshgod Apocalypsen EP-levy
KC/MD Mafia, suomalainen rap-yhtye
Berkeleyn mafia, ryhmä Yhdysvalloissa koulutettuja indonesialaisia taloustieteilijöitä
Memphis Mafia, Elvis Presleyn ystävä- ja henkivartijajoukko
Mafia, seinäjokelainen urheiluseura
B.U.G. Mafia, romanialainen hip-hop- yhtye
Mafia , pelisarja, johon kuuluvat:
Mafia, vuonna 2002 julkaistu videopeli
Mafia II, vuonna 2010 julkaistu videopeli
Mafia III, vuonna 2016 julkaistu videopeli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mafia”, voi hakea sivunnimihaulla, laajalla sivunnimihaulla tai tekstihaulla.
Matti Hintikka

Matti Hintikka (s. 1955 Vesanto) on suomalainen taidegraafikko, joka tunnetaan kivilitografialla tehdyistä teoksista.
Opinnot

Matti Hintikka pääsi opiskelemaan 25-vuotiaana Suomen Taideakatemian kouluun ensimmäisellä yrittämällä. Taidekoulussa hän kokeili eri taidegrafiikan tekniikoita, joista litografia vei mennessään. Kivilitografiassa häntä viehätti kiven ainutlaatuisuus painolaattana, jota mikään muu ei voisi korvata.
Vuonna 1999–2000 Hintikka asui Yhdysvalloissa, jossa hän opiskeli litografian ammattivedostajaksi arvostetussa Tamarind Instituutissa.
Taiteellisesta työstä

Paitsi tekniikka, myös Matti Hintikan töiden teema on pysynyt samana jo vuosikymmenet. Yleensä työ syntyy luonnosta ja luonnonilmiöistä. Töiden lähtökohtana on maisema, joka voidaan ymmärtää niin konkreettisena kuin mentaalisenakin.
Vuonna 2001 Matti Hintikka perusti yhdessä Kuutti Lavosen kanssa Helsingin Kivipainon, joka tarjoaa taidelitografian vedostuspalveluja. Hintikka on Helsingin kivipainon vanhempi mestari ja opettaa litografiaa Kuvataideakatemiassa Helsingissä.
Hintikalle myönnettiin taiteilijaeläke vuoden 2022 alusta.
Manaaja: Alku

| Manaaja: Alku> Exorcist: The Beginning |
| --- | --- |
 Elokuvan juliste.
Ohjaaja:  Renny Harlin
Käsikirjoittaja:  Alexi Hawley
Tuottaja:  Aaron Dem Guy McElwaine David C. Robinson
Säveltäjä:  Trevor Rabin
Kuvaaja:  Vittorio Storaro
Leikkaaja:  Mark Goldblatt
Pääosat:  Stellan Skarsgård Izabella Scorupco James D'Arcy Ralph Brown
Valmistustiedot
Valmistusmaa:  Yhdysvallat
Tuotantoyhtiö:  Warner Bros
Levittäjä:  Warner Bros. Netflix
Ensi-ilta:  2004
Kesto:  116 minuuttia
Alkuperäiskieli:  englanti
Edeltäjä:  Manaaja III
Aiheesta muualla
IMDb 
Elonet
AllMovie
Infobox OKNimi-testi OK: 
Manaaja: Alku (Exorcist: The Beginning) on Renny Harlinin ohjaama kauhuelokuva vuodelta 2004. Elokuvan pääosissa ovat Stellan Skarsgård, Izabella Scorupco, James D'Arcy ja Ralph Brown. Manaaja: Alku on esiosa elokuvalle Manaaja.
Paul Schrader ohjasi elokuvan melkein valmiiksi, mutta hänet erotettiin projektista ja Harlin palkattiin tekemään elokuva lähes alusta loppuun uudestaan. Schraderin kuvaama materiaali editoitiin myöhemmin elokuvaksi ja julkaistiin vuonna 2005 nimellä Dominion: Prequel to the Exorcist.
Tarina

Isä Merrin on menettänyt uskonsa Jumalaan ja ihmisiin toisen maailmansodan aikana. Hän työskentelee Afrikassa arkeologisilla kaivauksilla, josta on löytynyt muinainen bysanttilainen kirkko. Kirkon alla on vielä vanhempi pakanallinen temppeli. Temppelissä asuu Pazuzu-demoni, jonka Isä Merrin kohtaa uudestaan elokuvassa Manaaja.
Näyttelijät

| 0 | 1 | 2 |
| --- | --- | --- |
|  Stellan Skarsgård  | … |  Isä Merrin   |
|  Izabella Scorupco  | … |  Sarah   |
|  James D'Arcy  | … |  Isä Francis   |
|  Remy Sweeney  | … |  Joseph   |
|  Julian Wadham  | … |  Majuri Granville   |
|  Andrew French  | … |  Chuma   |
|  Ralph Brown  | … |  Vääpeli   |
|  Ben Cross  | … |  Semelier   |
|  David Bradley  | … |  Isä Gionetti   |
|  Alan Ford  | … |  Jefferies   |
|  Antonie Kamerling  | … |  Luutnantti Kessel   |
|  Eddie Osei  | … |  Emekwi   |
|  Israel Aduramo  | … |  Jomo   |
|  Patrick O'Kane  | … |  Bession   |
|  James Bellamy  | … |  James   |
Arvioita

Turun Sanomien Tapani Maskulan mielestä Manaaja: Alku käynnistyy siedettävän maltillisesti, mutta yltyy pian iljettäväksi ja vastenmieliseksi verimessuksi: ”Moista mässäilyä väkivaltaisuuksilla ei kukaan kykene puolustamaan elokuvan arvoilla, se on silkkaa sairasta sadismia.”
NEØV

| NEØV |
| --- | --- |
 NEØV esiintymässä Air d'Islande -festivaaleilla Point Éphémère -klubilla Pariisissa tammikuussa 2015.
Tiedot
Toiminnassa:  2008–
Tyylilaji:  Indie rock, indie pop, dream pop, shoegazing, taiderock, post rock
Kotipaikka:   Suomi, Juankoski, Kuopio
Laulukieli:  englanti
Jäsenet:  Anssi Neuvonen   Samuli Neuvonen   Jussi Hietala (livejäsen)
Entiset jäsenet:  Jonas Ursin   Antti Hevosmaa   Aaro Sariola   Ari Autio  
Levy-yhtiö:  Clouds Hill, Fullsteam Records   New Music Community  
Aiheesta muualla
Kotisivut
Infobox OKNimi-testi OK: 
NEØV on suomalainen indie rock -yhtye, joka on julkaissut neljä albumia ja esiintynyt lukuisissa eri maissa. Yhtyeessä soittavat veljekset, laulaja-kitaristi ja lauluntekijä-tuottaja Anssi Neuvonen ja rumpali Samuli Neuvonen.
NEØV:in musiikkia on kuvailtu unenomaiseksi indie rockiksi, joka on samanaikaisesti avaraa ja intiimiä. Yhtye on saanut kiitosta erityisesti sävellyksistään ja monimuotoisista instrumentaatioistaan, joissa yhdistyvät intensiiviset rytmit, monikerroksiset kitarat sekä utuiset syntetisaattorit ja lauluosuudet. Yhtye levyttää saksalaiselle Clouds Hill -levymerkille.